

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2025. január 13-i rendes ülésére**

**Napirend**

**A szociális igazgatásról és ellátásokról, valamint a gyermekvédelmi ellátásokról szóló rendelet módosításáról szóló 16/2023. (VIII. 29.) önkormányzati rendelet módosítása**

**A napirendet tárgyaló ülés dátuma**: **2025. január 13.**

**A napirendet tárgyaló ülés:** **Szociális, Egészségügyi, Ifjúsági és Köznevelési Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: -**

**2. Jogszabályi hivatkozások**: -

**3.Költségkihatások és egyéb szükséges feltételeket, illetve megteremtésük javasolt forrásai: -**

**4. Tényállás bemutatása:**

A helyi szociális ellátások rendszerét a szociális igazgatásról és ellátásokról, valamint a gyermekvédelmi ellátásokról szóló 16/2023. (VIII. 29.) önkormányzati rendelet szabályozza.

A rendelet a szociális rászorultság alapján adható egyes ellátások jogosultsági feltételeit a kérelmező és családja jövedelmi viszonyainak függvényében határozza meg. A jelenleg hatályos jogosultsági feltételek a kérelmező családjában az egy főre jutó havi jövedelem nem haladja meg a szociális vetítési alap, melynek jelenlegi összege 28.500.- Ft 630 % -át azaz 179.55.- Ft, egyedülálló kérelmező esetén a szociális vetítési alap 700 %-át, azaz 199.500.- Ft jövedelmet.

A rendelet az egyes szociális rászorultság alapján járó pénzbeni támogatásokat az alábbiak szerint határozza meg:

Rendkívüli élethelyzet esetén járó települési támogatás

|  |  |  |
| --- | --- | --- |
|  | **Támogatás jelenlegi mértéke** | **Támogatás javasolt módosított mértéke** |
| Rendkívüli élethelyzet esetén járó települési támogatás | a.)10.000.- 50.000.-Ft közötti összegbenb.) Kivételes esetben rendkívüli élethelyzetbe került kérelmező részére, jövedelemhatártól függetlenül évente egy alkalommal maximum 100.000.- Ftc.) rendkívüli és azonnali segítséget igénylő esetben a polgármester jövedelemhatártól függetlenül 50. 000 Ft-ig terjedő | a.) 15.000.- 50.000.-Ft közötti összegbenb.) Kivételes esetben rendkívüli élethelyzetbe került kérelmező részére, jövedelemhatártól függetlenül évente egy alkalommal maximum 100.000.- Ftc.) rendkívüli és azonnali segítséget igénylő esetben a polgármester jövedelemhatártól függetlenül  75. 000 Ft-ig terjedő |
| Lakhatást elősegítő támogatás  | Októbertől márciusig  10.000.- Ft/hó - 20.000.- Ft/hó, áprilistól szeptemberig:  5.000. Ft/hó - 10.000.- Ft/hó  | Októbertől márciusig  15.000.- Ft/hó - 30.000.- Ft/hó, áprilistól szeptemberig:  7.500. Ft/hó - 15.000.- Ft/hó |
| Ápolási célú támogatás  | szociális vetítési alap összegének 100 % azaz 28.500.- Ft | szociális vetítési alap összegének 100 % azaz 42.750.- Ft |
| Gyermekek karácsonyi támogatása  | 30.000.- Ft | 45.000.- Ft |
| Születési támogatás | 30.000.- Ft | 45.000.- Ft |

A szociális bizottság által 2024.évben az egyes jogcímek szerint meghatározott támogatások összege:

|  |  |  |
| --- | --- | --- |
|  | **Odaítélt támogatás** | **Az odaítélhető támogatási összeg határok 50 %-os mértékű emelés esetén szükséges keret** |
| Rendkívüli élethelyzet esetén járó települési támogatás ( 40 fő támogatott ) | **1.960.000.-** | **2.940.000** |
| Lakhatást elősegítő támogatás ( rendszeres támogatás 9-12 fő/hó támogatott részére | **2.142.000.-** | **3.213.000.-** |
| Ápolási célú támogatás ( 1 fő részére ) | **342.000.-** | **513.000** |
| Gyermekek karácsonyi támogatása  | **0 .-** |  |
| Születési támogatás | **0.-** |  |
| Polgármesteri hatáskörben adott támogatás ( 5 esetben ) | **250.000.-** | **375.000** |
| védőoltás támogatás ( 20 oltóanyag ) | **487.064.- Ft** | **487.064.-**( oltóanyag költsége kerül kifizetésre ) |
| Nyári tábor ( 2 gyermek után ) | **64.566.- Ft** | tábor költsége kerül kifizetésre |
| Étkezési térítési díj átvállalása | **371.443.- Ft** | Térítési díj összege kerül kifizetésre |
| **Összesen:** | **5.692.073.-** | **7.964.073.-** |

2025. január 1-től alkalmazott 3,2 %-os nyugdíjemelés okán javaslom, a jogosultsági határ összegénél a jelenlegi 630 %-os minimum jövedelemhatárt 650 %-ban ( 185.250.- Ft ) meghatározni.

Telki, 2025.január 7. Deltai Károly

 polgármester

Rendelet-tervezet

**Telki Község Önkormányzata Képviselő-testületének .../.... (...) önkormányzati rendelete**

**A szociális igazgatásról és ellátásokról valamint a gyermekvédelmi ellátásokról szóló 16/2023. (VIII. 29.) önkormányzati rendelet módosításáról**

[1] Telki község Önkormányzat képviselő-testülete a szociális igazgatásról és szociális ellátásokról szóló 1993. évi III. törvény 132. §. (4) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 18. § (2) bek., 131. § (1) bekezdésben és 151. §. (9) bekezdésében kapott felhatalmazás alapján,

[2] valamint Magyarország helyi önkormányzatairól szóló 2011. évi CLXXXIX. törvény 13. §. (1) bekezdésének 8. pontjában meghatározott feladatkörében eljárva alapján a következőket rendeli el:

**1. §**

A szociális igazgatásról és ellátásokról valamint a gyermekvédelmi ellátásokról szóló 16/2023. (VIII. 29.) önkormányzati rendelet 12. § (4) bekezdése helyébe a következő rendelkezés lép:

„(4) A lakhatást elősegítő települési támogatásra nyújtott támogatás egy hónapra jutó összege a fűtési időszakban, októbertől márciusig 15.000.- Ft/hó - 30.000.- Ft/hó, áprilistól szeptemberig: 7.500. Ft/hó - 15.000.- Ft/hó közötti összegben állapítható meg.”

**2. §**

A szociális igazgatásról és ellátásokról valamint a gyermekvédelmi ellátásokról szóló 16/2023. (VIII. 29.) önkormányzati rendelet

*a)* 7. § (5) bekezdésében a „630” szövegrész helyébe a „650” szöveg,

*b)* 7. § (7) bekezdés b) pontjában a „630” szövegrész helyébe a „650” szöveg,

*c)* 7. § (10) bekezdésében az „50.000” szövegrész helyébe a „75.000” szöveg,

*d)* 7. § (11) bekezdésében a „100.000” szövegrész helyébe a „150.000” szöveg,

*e)* 7. § (12) bekezdésében az „50. 000” szövegrész helyébe a „75.000” szöveg,

*f)* 10. §-ában a „30.000” szövegrész helyébe a „45.000” szöveg,

*g)* 11. § (2) bekezdés b) pontjában a „630” szövegrész helyébe a „650” szöveg,

*h)* 11. § (5) bekezdésében a „30.000” szövegrész helyébe a „45.000” szöveg,

*i)* 12. § (2) bekezdés a) pontjában a „630” szövegrész helyébe a „650” szöveg,

*j)* 13. § (1) bekezdés d) pontjában a „630%-” szövegrész helyébe a „650 %-” szöveg,

*k)* 13. § (5) bekezdésében a „100” szövegrész helyébe a „150” szöveg,

*l)* 13/A. § (1) bekezdésében a „630%-át” szövegrész helyébe a „650 %-át” szöveg,

*m)* 13/A. § (2) bekezdésében a „630” szövegrész helyébe a „650” szöveg,

*n)* 15. § (4) bekezdésében a „630” szövegrész helyébe a „650” szöveg,

*o)* 18. § (1) bekezdésében a „630” szövegrész helyébe a „650” szöveg

lép.

**3. §**

Ez a rendelet a kihirdetését követő napon lép hatályba.